Călin Popescu Tăriceanu spune că dosarul în care este acuzat de mărturie mincinoasă şi favorizarea făptuitorului este unul fabricat. Copreşedintele ALDE crede că preşedintele Klaus Iohannis ar fi conspirat cu Direcţia Naţională Anticorupţie ca să se ajungă aici.

Călin Popescu Tăriceanu a petrecut cinci ore la Curtea Supremă unde s-a judecat un nou termen al procesului. El este acuzat că a minţit atunci când a fost audiat în dosarul retrocedării Pădurii Snagov şi a Fermei Băneasa.

Colin Popescu Tăriceanu, preşedintele Senatului: „Aşteptarea a fost lungă. Vin la acest proces care face parte dintr-un spectacol mai amplu regizat de actualul preşedinte Iohanis şi care are drept actor principal DNA-ul. După cum vedeţi, spectacolul este intitulat curăţirea clasei politice. Ea se face în dispreţul respectării drepturilor elementare ale cetăţenilor în justiţie. Asistăm la un proces care este fabricat fără vreo probă împotriva mea. Sunt acuzaţii lipsite de orice fundament.”